Wir nachgemeltenn ✳ Nicloùs Cloosz, ✳ venner ✳ unnd des rats der statt Lùcern, ✳ Melchior Häsy, ✳ landtaman zuͦ Glarùs, ✳ unnd Casper Holtzhalb des ratts der statt Zürich, ✳ der zit lanndtvogt in Freyen Ëmdtern des Ergöws, ✳
bekennen offfenntlich unnd thuͦnd kùnd mengklichem mit dissem brieff, ✳ demnach der kilchennsatz, clein ✳ unnd grosz zechennden zuͦ Wolenschwil inn Freyen Ëmbtern ✳ dem gotshùsz Küngsfeldten mit aller rechter eehaffte ✳ unnd zuͦgehördt, ✳
eigennthuͦmblich zuͦ stendig, ✳ darzuͦ ✳ unnd darin dan ✳ der zechenden zuͦ Büeblickonn oùch gedienen ist, ✳ hat sich von des höwzechendes dasselbst wegen uff jüngst und nëchster tagleystùng zuͦ Baden, den zwölfften täg jenner anno der
mindern jarzal Cristi disz loùffenden acht und sibentzigisten jars, angfangen ✳ und ghalten ✳ vor den edlen, ✳ gestrengen, ✳ fromen, ✳ vesten, ✳ fürsichtigen, ✳ ersamen und wyszen ✳ herren von stett und landen der syben orten ✳ loblicher
eidtgnosschafft, namlich Zürich, ✳ Luͦcern, ✳ Uri, ✳ Schwytz, ✳ Underwalden, ✳ Zùg ✳ unnd Glaruͦs, ✳ unsern gnedigen und günstigen lieben herren ✳ verordneten rattsgsanten, ✳ rëchtsvertigùng span ✳ und miszverstandt zuͦtragen ✳ und erhebt umb
das die gmeind ✳ und pùrsame zuͦ Büeblickon vermeint haben, ✳ von und ab etlichen stùck ✳ und anzal manszwerchen matten ✳ einychen zechenden uffzestellen schùldig sein, ✳ besonder als für zechent frey ✳ oùch aller masssen wie ire liebenn
altfordern säligen, ✳ von denen sy erblicher wysz uff ✳ und an sy komen ✳ und erwachszen ✳ fürter inzehaben, ✳ nùtzen ✳ und niessen, ✳ onne mengklichs versperen, ✳ in ✳ und widerreden, ✳ guͦt fuͦg, ✳ macht und gwalt haben, ✳ dan weder iren altfordern ✳ noch inen ✳ vil lenger dan mëntschen gedencken ✳ oùch das jemants in wüssen sige ✳ einychen zechenden ✳ von dissen stùcken nie ✳ bisz erst jetziger zit ✳ aber fordert und ghöùwschet worden, ✳ welches sy treffenlich beschwërt sigent.✳
usz der ursach, ✳ wo wir sy sölichen zechenden oùch gëben ✳ und uffstellen müeszten ✳ iren hoff ✳ und güetern, ✳ die dan mertheil von hochgedachten, unsern gnedigen ✳ und günstigen lieben herren, den syben orten, ✳ manleechen ✳ gantz apprichlich ✳ und nachteillig were, ✳ daruͦmb sy hinderrùks ✳ und on vorwüssen derselbigen, ✳ vermög obligender leechen ✳ und eydtzpflicht, sölliches nit gstatten ✳ noch zuͦlassen könen. ✳ dargegen aber der edlen, ✳ fromen, ✳ vesten, ✳ fürsichtig₎,
wysen ✳ hern schùltheis ✳ und rath der stat Bërn, ✳ unser günstigen, lieben herren ✳ und guͦtten fründen ✳ verordnete anwëldt, ✳ die edlen, ✳ vesten, ✳ fürsichtigen, ✳ wyszen ✳ her Bernhart von Wattenwyl, ✳ der zit landtvogt der graffschafft Lënntzbùrg, ✳ und Hans Ruͦdolff Haggenberg, ✳ der zit hoffmeyster zuͦ Küngsfelden, ✳ bed mitbùrgere, ✳ aller forderst ✳uff ire gewarsamynen ✳ koùff, ✳ oùch andere brieff und sigel, ✳ die sy umb den kilchensatz, ✳ clein ✳ unnd
grossen zechenden zuͦ Wollenschwil byhanden ✳ uffgleyt und erscheint habent, ✳ getrùngen ✳ und begärt, ✳ das ir gotshùsz Küngsfelden by denselbigen ghandthabt ✳ und geschirmbt werde, ✳ weliche louͦtter zuͦgëbent, ✳ das aller clein ✳ unnd
grosser zechenden, ✳ nützet uszgenomen, ✳ jerlich geben ✳ und uszgericht ✳ und davon ützit uszgeschloszen, aldt gsöndert werden sölle, ✳ das dan die pùrsame zuͦ Büeblickon ✳ ab etlichen matten den zechenden nit uffgstelt und zuͦ iren selbs hand₎
gnomen. ✳ das sömlichs beschechen, ✳ tragent sy ab dem ein grosses beduͦren, ✳ dernhalb guͦtter und getrüwer zuͦversicht ✳ inen umb söliches billichen und gebürlichen abtrag zethuͦnd ✳ underwyszen ✳ und darzuͦ ghalten zwërden, ✳ sy fürthin allen zechenden zegeben pflichtig sein söllent.✳ als min hochgemelt, unser gnedig und günstig lieben herren ✳ der syben orten rattsgsanten, ✳ sy zuͦ bedentheillen in sölichem gspan ✳ gegen und wider einandern der lenge nach verhört, ✳ habent sy uns drey harzuͦ verordnet, ✳ das wir in mitler zit ✳ uns zuͦsamen uff den stostz ✳ und span verfüegen, ✳ den eygentlich besichtigen ✳ und nachdem wir befinden, ✳ alszdan sollent wir von iretwegen womöglich versuͦchenn ✳
den gspan guetlich uszzesprechen und hinzelegen, ✳ welichem bruͦch wir mit flysz nachkomen, ✳ uns uff hüt, dato disz brieffs, ✳ uff dem span und stosz erzeygt, ✳ den eigentlich besichtiget, ✳ sy, die parteygen, gegen ✳ und wyder einandern
oùch wie sölicher kilchensatz ✳ und zechenden zuͦ Wolleschwyl ✳ sampt aller zuͦghördt ✳ und grechtigkeyt an das gotshùsz Küngsfelden erkoùfft ✳ und darüber gegebene keysserliche freyheiten ✳und bestettigùng brieff ✳ alles der lennge
nach ghört und verstanden, ✳ so habent wyr nach erdùrung alles handels ✳ mit güetlicher und fründtlicher bewillligùng beder parteyen dissere nachvolgende güetliche mitel gestelt ✳ und gsetzt, ✳ und die zwüschent inen inn der
güetigkeit uszgsprochen ✳ und erkenth: ✳ des erstenn, ✳ das die gmeind und pùrsame zuͦ Büeblickon, ✳ oùch all ire erben und nachkomen, ✳ fürohin zuͦ künfftigen und ewigen zithen ✳ von allen iren matten und güetern zuͦ Büeblickon
und dasselbst umb gelegen, ✳ nützet davon uszgenomen noch vorbehalten, ✳ onne alles wydersprechen, ✳ versperen ✳ und weren, ✳ allen zehenden clein ✳ und grossen jerlich zegeben, ✳ uffzestellen ✳ und uszerichten schùldig ✳ und pflichtig ✳ und einiche
stùck matten ✳ oder güeter, ✳ wie sy vermeint, ✳ und aber einiche brieff, ✳ sigel, ✳ noch anders darùmb darzlegen ghapt ✳ des zëchents gfrëyt, ✳ ledig ✳ noch losz, ✳ sonder alle sampt ✳ und sonders darùmb hafft ✳ und verbùnden sein, ✳ sovil dan den
zechenden, der von etlichen stùcken biszer nit uszgricht ✳ und geben worden, ✳ belangt, ✳ derselbig allentklich hin tod ✳ und ab ✳ dergstalt, ✳ das die gmeindt Büeblickon für solichen nützet, weder vil noch wenig zegeben pflichtig sein, ✳
diewil wir dan hienebent bericht sind, ✳ das disser höùw ✳ und clein zechenden, ✳ glichfals wie der grosse, nit zuͦ des gotshùszes handen ingfüert ✳ oder gsamlet, ✳ sonder nach desselbigen verordneten amptlüthen gfallen jerlich sonnst
verlichen wirt. ✳ da ist unser fründtlich bit und begären, ✳ das der vilgesagten pùrsame zuͦ Büeblickon, ✳ so ver sy des zechendes zuͦ empfachen begären, ✳ wie andere darùmb bietten, und geben ✳ allein usz gnaden ✳ und gantz dheiner
schùldigen ✳ noch verbùnden pflicht ✳ jerliche lichen wellen, ✳ damit sy andere ire güetter dester fürter erbessernn könen. ✳ letstlich, das dissere fründtliche mitel ✳ hochernempten, unsern gnedigen ✳ und günstigen lieben herren von den
syben orten ✳ an ir manlechenschafft ✳ und dem gothsùsz Küngsfelden an seinen brieff ✳ und siglen, ✳ zwingsrëchten ✳ und sonst in all anderwëg unvergriffenlich und unschëdlich heissen und sein sollen. ✳ wan nùn sy die bedt
parteyen dissern unsern güetlichen sprùch ✳ und erkantnùsz, wie das alles obgeschriben statt, ✳ fründtlich gegen einandren angenomen, ✳ für sich ✳ und ir nachkomen glopt ✳ und versprahen jetz ✳ und hernach darby zeblyben, ✳ dem
trüwlich zuͦ geläben ✳ und nachzekomen. ✳ und darüber die obgenanten beyd herren anwëldt zuͦ handen des gotshùszes Küngsfelden briefflichen schein under unser, der verordneten schidpotten insigln von uns begärt, ✳ des
wir uns zuͦ warer gezügknùsz ✳ und urkùndt ✳ alles, des so obeschrieben statt, ✳ nit weygern söllen noch könen, ✳ sonder inen solichen briefflichen schein under unsern angehenckten insiglen ✳ hiemit güetlich und fründtlich werd₎
lassenn, ✳ doch unns und unsern erben in alweg one schaden. ✳ beschechen zuͦ Küngsfelden uff mitwoch nëchst nach lettare mitvàsten, ✳ als man zalt von Cristi Jesù unsers einygen heylandts und erlössers gebùrt tùssent
fünffhùndert ✳ sibenntzig ✳ unnd acht jar. ✳